'Verwag steeds die ongewone in 2017' - Ekonomie - Republikein
Spotprent vir 17 April 2018
Spotprent vir 16 April 2018
Thursday, April 19th, 22:50:20
'Verwag steeds die ongewone in 2017'
Trump, Zuma laat beleggers in 'n verknorsing
04 January 2017 | Ekonomie
"Ons moet leer om kompleksiteite te herken en te verstaan hoe dit ons kan pootjie," waarsku Cees Bruggemans, raadgewende ekonoom van Bruggemans & Associates.
Onverwagte gebeure wat ons van baan laat verwissel, sal vanjaar steeds die wêreldekonomie oorheers, waarsku hy in 'n nuusbrief wat Maandag uitgereik is.
"Brexit was heeltemal onverwags, tog het dit 'n reuse-uitwerking gehad. Ná die uitslag in Junie was niks meer dieselfde nie, selfs al gaan dit 'n tydjie vir al die gevolge neem."
Die optrede van politici soos Donald Trump en Jacob Zuma kan beleggers in 'n verknorsing laat oor onsekerhede en oor die keuses wat hulle moet maak.
"Om 'n oorsig te bied oor stelsels wat nie meer so doeltreffend werk soos dit moet nie – as dit ooit gewerk het – kan in tye wat bevolkings se verwagting­e styg daartoe lei dat die deksel van die drukkoker losskiet," waarsku hy.
Die golf van populisme wat tans oor die wêreld spoel is 'n bewys daarvan dat die deksel begin lig nadat die ontevredenheid al lank aan die opbou is.
Hy verwys na die historikus-filosoof Alexis de Tocqueville, wat twee eeue tevore gesê het die Franse revolusie was net so onafwendbaar as wat dit onverwags was.
"Dís nou al 'n paar keer herhaal en ons sien 'n vars golf hier in ons eie tyd oorspoel."
Oor die wyse waarop die Amerikaanse politieke verskuiwings die ekonomiese landskap kan verander, meen Bruggemans dat dit onwaarskynlik is dat dié land se grondwet sal faal of verander word. Die sleutelinstellings (onder meer reg en orde asook die ekonomiese stelsel) is gehard en langlewend.
"Maar Trump word gesien as die vaandeldraer van die agtergelate werkersklas in die VSA en iemand wat die bestaande bestel omverwerp. Die gevolge van sy beleidsverskuiwings kan selfs ons hier in Suid-Afrika bereik."
Die probleem is egter dat dit steeds nie duidelik is hoe Trump twee maande ná sy verkiesing en drie weke voor sy inhuldiging die mandaat wat die kiesers aan hom gegee het sal uitvoer nie.
"Hy praat en twiet baie, maar in gesprekke voltooi hy byna nooit sy sinne nie, hy verskuif net sy gedagterigting en beweeg aan. Dis maklik om net geraas te maak."
Dit is ekonomiese en maatskaplike kwessies soos werkloosheid en die herstel van sekerheid vir die middelklas wat Trump se volgelinge saambind, sê Bruggemans.
"Verminder buitelandse mededing­ing wat ons poste wegneem want ons vaardighede en tegnologie kan nie die pas volhou nie," is wat dié kiesers vra.
Die oplossing is egter nie so eenvoudig soos om die hele konvooi skepe se spoed te verminder sodat die stadigstes kan byhou nie, waarsku Bruggemans.
"Die strukturele veranderings wat deur die vinnige groei van internasionale handel, migrasie en tegnologiese uitdagings genoodsaak word, verg eerder dat die ou skepe opgeknap moet word om by te bly sodat die konvooi se spoed hoër word."
Hy verwag dat Trump eerder sal konsentreer op oplossings soos belastingvermindering en deregulering wat eerder die rykes sal bevoordeel, terwyl besteding aan infrastruktuur deur vennootskappe tussen private en openbare ondernemings bewerkstellig moet word. Perke sal op vrye handel en immigrasie geplaas word.
"Maatreëls soos hierdie sal die ekonomie stimuleer en vir 'n wyle beter resultate lewer, maar ons sal moet sien of dit werklik nuwe bronne van strukturele groei ontsluit."
Bejaarde erg getraumati­seer
Henriette Lamprecht'n Bejaarde inwoner van Windhoek wat van 'n rolstoel gebruik maak, het vandeesweek vir ure in haar ontlasting in 'n hospitaalgang vir 'n prosedure...
Rooies Mostert in eiendomsgeskil
Denver Kisting – Mnr. Walter (Rooies) Mostert, 'n oudlanddros, staar strafregtelike klagte in die gesig weens 'n eiendomstransaksie wat skeefgeloop het.Luidens dokumente in Republikein se...
Weer vir 19 April
BINNELAND: Gedeeltelik bewolk en matig tot warm in die //Kharasstreek, maar baie warm in die Noorde. Elders sal dit mooiweer en baie warm wees. KUS:...
Inbrekers steel derduisende by SKW
Denver Kisting – Teen gistermiddag was daar nog geen sent teruggevind van die N$220 000 kontant wat die naweek by die Sport Klub Windhoek (SKW)...
Piramideskema: Trio skuldig op 512 klagte
Ronelle RademeyerDie bedrog-trio van Oranjemund wat van 2004 tot 2006 'n piramideskema bedryf het waarin beleggers sowat N$11,5 miljoen verloor het, se doppie is geklink.Regter...
Oranjemund maak spiere vir toerisme
Môre (Vrydag) bied Namibië se nuutste dorp, Oranjemund, 'n toerismemark aan.Die geleentheid vier ook die dorp se nominering as 'n finalis in Namibia Media Holdings...
Skole, koshuise in 'toestand van verval'
Henriette LamprechtSowat 85% van openbare onderwysgeriewe in Namibië is in 'n toestand van verval, terwyl die ontwikkeling en rehabilitasie daarvan teen 'n slakkepas beweeg. Die...
PDM lê Sona-eier
Denver Kisting Mnr. McHenry Venaani, leier van die amptelike ­opposisie, beweer president Hage Geingob en sy binnekring woon in 'n ander land as die...
Spensdeure klap oop oor kaas en kontreikos
Des Erasmus - Die bystand van deskundiges uit Suid-Afrika is ingeroep in die eerste stappe wat gedoen word om Namibië se kaasmakersbedryf te standaardiseer en...